# สุนทร วิลาวัลย์
สุนทร วิลาวัลย์ หรือ โกทร (เกิด 30 เมษายน พ.ศ. 2482) อดีตนายกองค์การบริหารส่วนจังหวัดปราจีนบุรี อดีตรัฐมนตรีช่วยว่าการกระทรวงสาธารณสุข ในรัฐบาลพลเอก ชวลิต ยงใจยุทธ อดีตสมาชิกสภาผู้แทนราษฎรจังหวัดปราจีนบุรี 8 สมัย และอดีตสมาชิกวุฒิสภาไทย ชุดที่ 9 หรือที่สื่อมวลชนกล่าวถึงว่าเป็น "บ้านใหญ่ปราจีนบุรี" ผู้มีอิทธิพลในจังหวัดปราจีนบุรี

 ประวัติ 
สุนทร เกิดเมื่อวันที่ 30 เมษายน พ.ศ. 2482 ที่อำเภอประจันตคาม จังหวัดปราจีนบุรี เป็นบุตรนายเงิน นางคำ วิลาวัลย์ สำเร็จการศึกษาสาขาบริหารธุรกิจ จากสถาบันราชภัฏสวนดุสิต เมื่อปี พ.ศ. 2543

 การทำงาน 
สุนทร วิลาวัลย์ เป็นนักการเมืองชาวจังหวัดปราจีนบุรี ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย ต่อมาย้ายไปสังกัดพรรคราษฎร ในการเลือกตั้ง พ.ศ. 2529 จากนั้นจึงย้ายกลับมาสังกัดพรรคชาติไทยตามเดิม จนกระทั่งในปี พ.ศ. 2539 จึงย้ายมาสังกัดพรรคความหวังใหม่ และได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลพลเอกชวลิต ยงใจยุทธพระบรมราชโองการ ประกาศ แต่งตั้งรัฐมนตรี (จำนวน ๔๙ ราย) จากนั้นในปี พ.ศ. 2544 ได้เข้าร่วมงานกับพรรคไทยรักไทย และสนับสนุนให้นางกนกวรรณ วิลาวัลย์ ศรีจันทร์งาม (บุตรสาว) ลงสมัครรับเลือกตั้งในปี พ.ศ. 2548สุนทร วิลาวัลย์ : 40 ปีที่สร้างตำนาน “บ้านใหญ่ปราจีนบุรี” ก่อนตกเป็นผู้ต้องหาหนีหมายจับ

ในปี พ.ศ. 2550 เขาลงสมัครรับเลือกตั้งในนามพรรคมัชฌิมาธิปไตย และได้รับเลือกตั้ง แต่ต่อมาถูกตัดสิทธิ์เลือกตั้ง (ใบแดง) เนื่องจากกระทำความผิดตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 และเป็นเหตุให้ยุบพรรคมัชฌิมาธิปไตย

ในปี 2563 เขาได้รับเลือกตั้งเป็นนายกองค์การบริหารส่วนจังหวัดปราจีนบุรีเช็กผลเลือกตั้ง นายก อบจ. 76 จังหวัด กกต.ประกาศแล้ว แทนบังอร วิลาวัลย์ ผู้เป็นน้องสาว ที่ถูกปลดออกจากตำแหน่งในคดีทุจริตฮั้วประมูลโครงการของ อบจ.ปราจีนบุรี

 คดีความ 
เมื่อวันที่ 9 มิถุนายน พ.ศ. 2565 สุนทรถูกออกหมายเรียกในคดีรุกพื้นที่ป่าบริเวณอุทยานแห่งชาติเขาใหญ่ในเขตจังหวัดปราจีนบุรี ภายหลังได้เข้ามอบตัวต่อเจ้าพนักงานสอบสวน และแจ้งว่าที่ตนเองไม่ได้มาตามหมายเรียกนั้น เนื่องจากต้องพักรักษาตัวจากอาการป่วยของโรคประจำตัว โดยได้มี ส.ส.คนสนิท เป็นผู้ยืนยันว่านายสุนทรไม่ได้มีเจตนาหลบหนีแต่อย่างใด

ต่อมาในช่วงดึกวันที่ 11 ต่อเช้ามืดวันที่ 12 ธันวาคม พ.ศ. 2567 สุนทรถูกตำรวจคุมตัวหลังเกิดเหตุลูกน้องของเขายิงนายชัยเมศร์ สิทธิสนิทพงศ์ (ชื่อเดิม: เต็มพงษ์ ฤทธิ์เดช) เสียชีวิตในบ้านพักของสุนทรที่จังหวัดปราจีนบุรีสรุปไทม์ไลน์ ยิงสนั่นปราจีน ดับชีวิต สจ.โต้ง คาบ้านตระกูลวิลาวัลย์ ส่อปมการเมืองท้องถิ่นระอุ ส่วนคนใกล้ชิดของสุนทรอ้างว่าเหตุดังกล่าวเป็นความขัดแย้งส่วนตัวระหว่างชัยเมศร์กับลูกน้องของสุนทรสุนทร วิลาวัลย์ เปิดปากเล่านาทีเกิดเหตุ สจ.โต้ง ถูกยิงดับคาบ้าน อย่างไรก็ตามพลตำรวจตรี ภูมินทร์ สิงหสุต ผู้บังคับการตำรวจภูธรจังหวัดปราจีนบุรี กล่าวว่าในการขอเข้าพบสุนทรของชัยเมศร์ก่อนเหตุดังกล่าวนั้นมีประเด็นการพูดคุยเกี่ยวข้องกับการเลือกตั้งนายก อบจ. ซึ่งจะต้องมีการสอบสวนต่อไป วันถัดจากนั้นสุนทรพร้อมด้วยลูกน้องอีก 6 คน ถูกนำตัวไปฝากขังที่ศาลจังหวัดปราจีนบุรี โดยศาลคัดค้านคำร้องปล่อยตัวชั่วคราวในคดีดังกล่าวเปิดพฤติการณ์ ลวงสังหาร ส.จ.โต้ง 'โกทร' เตรียมคน-อาวุธถล่ม ก่อนเรียกลูกบุญธรรมมาบ้านโดยหลังจากตำรวจได้พิสูจน์หลักฐานแล้วได้แจ้งข้อหาเขาว่า "ร่วมกันฆ่าผู้อื่นโดยไตร่ตรองไว้ก่อน" 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๑, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๘, ๔ ธันวาคม ๒๕๓๙